Az a hallgató, aki nem magyar nyelven végezte sem általános, sem pedig középiskolai tanulmányait, de a pályázati felhívásban szereplő többi feltételnek megfelel, külön elbírálást igényelhet, ha:

* az állandó lakhelye Alibunár, Bács, Belcsény, Fehértemplom, Inđija, Karlóca, Mitrovica, Ópáva, Ópázova, Palánka, Pecsince, Petrőc, Ruma, Šid, Titel, Ürög, Verbász, Versec és Zsablya önkormányzatok területén van;
* ajánlólevelet kér a Szabadkai Egyházmegye, a Nagybecskereki Egyházmegye, a Szerbiai Református Keresztyén Egyház, a Szerbiai Ágostai Hitvallású Evangélikus Keresztyén Egyház, vagy az adott önkormányzat területén működő, a magyar kultúrát ápoló civil egyesülettől.

Ha a fent említett önkormányzatok területén van a pályázó állandó lakhelye, valamint rendelkezik a fent említett egyházak és/vagy a magyar kultúrát ápoló civil egyesület ajánlólevelével, a következő folyamaton kell keresztülmennie:

1. Az ajánlólevél begyűjtése egy eredeti példányban;
2. Értesíteni a Magyar Nemzeti Tanács Hivatalát (elektronikus vagy postai úton), hogy interjúbeszélgetésen szeretne részt venni az Elnök által erre a célra létrehozott bizottság előtt;
3. Az ajánlólevél elküldése a Magyar Nemzeti Tanács részére (24000 Szabadka, Fasizmus áldozatainak tere 9. vagy elektronikus úton az office@mnt.org.rs címre) még a pályázati határidőn belül;
4. A bizottság kijelöl egy időpontot a személyes találkozóra és az interjúbeszélgetésre, melyről írásban értesíti a pályázót;
5. Interjúbeszélgetés Szabadkán legkésőbb 3 munkanappal a pályázati jelentkezések benyújtásának határideje lejárta előtt;
6. A bizottság írásban kiad egy bizonylatot az interjúbeszélgetés eredményeiről;
7. A pályázó a bizonylatot és a pályázati dokumentumokat elviszi a CMH irodába, majd lezárja a borítékot.
8. A pályázó 2017. szeptember végén értesül a pályázati döntésről.

Amennyiben más önkormányzat területén van a pályázó állandó lakhelye, a Magyar Nemzeti Tanács nem fogadja el az ajánlólevelet, és a pályázó nem jogosult az ösztöndíjra sem. Ebben az esetben pedig a pályázatát az elbírálás alkalmával érvénytelennek minősíti.